ОБЩИНА ВИДИН

Видин 3700, пл. “Бдинци” № 2, тел. 094/ 609 416; факс: 094/ 601 132;

e-mail: [kmet@vidin.bg](mailto:kmet@vidin.bg) ; web site: [www.vidin.bg](http://www.vidin.bg/)

**З А П О В Е Д**

**№ РД-02-115/24.01.2018 г.**

На основание чл. 44, ал. 1, т. 1 и ал. 2 от Закона за местното самоуправление и местната администрация и във връзка с чл. 105, ал.3 от Закона за предучилищното и училищното образование и със заповед №РД-16 от 23.01.2018 г. на директора на Регионална здравна инспекция - Видин, постъпила в Община Видин с рег.№ РД-02-06-244/23.01.2018 г. за достигнати епидемични стойности на заболеваемостг от грип и остри респираторни заболявания на територията на област Видин и с цел овладяване на епидемията

**Н А Р Е Ж Д А М:**

1.Обявявам 25 и 26 януари 2018 година за неучебни дни за училищата на територията на Община Видин.

2.Детска ясла „Слънчев кът“ и детските градини да продължат дейността си, като бъдат предприети следните противоепидемични мерки:

2.1 Да се повиши взискателността при провеждане на санитарно-хигиенните и противоепидемични мероприятия;

2.2 Да се извършва строг сутрешен филтър от медицинските специалисти като не се допускат деца със съмнение за заболяване в детските заведения;

2.3 Директорите на детски заведения да осигурят предпазни средства - маски за персонала;

2.4 Да се извършва трикратна дезинфекция и редовно проветряване на помещенията;

* 1. Да се ограничи достъпът на външни лица.

3. Да се отложат насрочените за 27 януари 2018 г. ученически игри по волейбол в Спортна зала „Фестивална“.

4. Задължавам директорите на учебните заведения след възстановяване на учебните занятия:

4.1 Да осигурят благоприятни условия за обучение по отношение на температурния режим в училищата.

4.2 Да се осигурят достатъчно дезифектанти и миещи препарати за дезинфекция на класните стаи, кабинети, физкултурни салони, коридори и др.

4.3 Да се извършва редовно почистване и проветряване на класните стаи, кабинети, физкултурни салони, коридори и др.

Контрол по изпълнение на Заповедта възлагам на Венци Пасков – заместник - Кмет "Хуманитарни дейности и социална политика".

Настоящата заповед да сведе до знанието на директор дирекция “Хуманитарни дейности“, на директорите на училища, детски градини, на Направление “Социални услуги и здравни дейности“ и на Общинско предприятие „Спортни имоти“ за сведение и изпълнение.

Заповедта да бъде публикувана на официалната интернет страница на Община Видин.

Копие от настоящата заповед да бъде изпратена на началника на Регионално управление на образованието Видин и на директора на Регионална здравна инспекция-Видин.

***Инж.* ОГНЯН ЦЕНКОВ (п)**

***Кмет на община Видин***